OpenLLM-France/wikimedia huggingface dataset:
# Blueshirts (Irlanda)

L'Associació de Camarades de l'Exèrcit (ACA), més tard anomenada Guàrdia Nacional, posteriorment Irlanda Jove i finalment Lliga de Joventut, però més coneguda pel renom de Blueshirts (irlandès:Na Léinte Gorma), era una organització feixista paramilitar de l'Estat Lliure irlandès en els primers anys 1930s.
El grup va actuar de força de xoc per proporcionar protecció física per grups polítics de la dreta irlandesa com el Cumann na nGaedheal dels atacs de l'IRA contrari al Tractat Angloirlandès i a la partició d'Irlanda. Durant els primers anys 1930s els enfrontaments entre els Blueshirts i l'IRA es feren habituals.
Sota el comandament d'Eoin O'Duffy, cap de la Garda Síochána (policia irlandesa) i admirador de Mussolini, l'ACA es radicalitzà l'abril de 1933, l'ACA va començar a vestir-se amb el distintiu uniforme de camises blaves. D'aquí el nom de blueshirts, a imitació de les camises negres feixistes italianes. Els Blueshirts van adoptar el corporativisme com a principal objectiu polític, van canviar el nom pel de Guàrdia Nacional. O'Duffy va modelar l'organització adoptant elements del feixisme europeu, com ara la salutació de braç dret romà, uniformes i enormes concentracions. La pertinença a la nova organització es va limitar a persones irlandeses i amb pares que "professessin la fe cristiana".
La Guàrdia Nacional planejava celebrar una desfilada a Dublín l'agost de 1933. Es tractava de dirigir-se al cementiri de Glasnevin, parant breument a Leinster davant del parlament irlandès, on havien de tenir lloc els discursos. El govern del Fianna Fail va prohibir la desfilada, recordant la marxa de Mussolini sobre Roma i tement un cop d'estat. O'Duffy va organitzar diverses desfilades provincials amb el pretext de commemorar la mort de Griffith, O'Higgins i Collins. El President Eamonn de Valera va veure aquest moviment desafiant la seva prohibició i els Blueshirts van ser declarats una organització il·legal. De Valera destituí O'Duffy del seu càrrec de comissariat de la policia.
El mes següent l'ACA, el Cumann na nGaedheal i el Partit del Centre Nacional es van fusionar per formar un nou partit, Fine Gael, el 3 de setembre de 1933. Eoin O'Duffy es va convertir en el seu primer president, amb W. T. Cosgrave i James Dillon com a vicepresidents. Posteriorment, la Guàrdia Nacional es va reconstituir com una nova organització dins de Fine Gael, anomenada Young Ireland Association.
El 1936, alguns membres dels blueshirts van anar a combatre amb els rebels feixistes de Franco en la Guerra Civil espanyola després del grup hagués estat formalment dissolt.

## Referències

* 1 2 Manning, Maurice. The Blueshirts (en anglès). Gill Books. ISBN 978-0717140091.
* ↑ «The Blueshirts – fascism in Ireland?» (en anglès). The Irish Story.
* ↑ Collins, Stephen. «Without the Blueshirts, there would have been no Fine Gael» (en anglès). The Irish Times, 07-11-2020. [Consulta: 10 novembre 2020].
# Bernard Ayglier

Bernard Ayglier (1216, Lió - 4 d'abril de 1282, Abadia de Montecassino) fou un religiós benedictí francès. Fou capellà d'Innocenci IV, auditor del Tribunal de la Rota Romana, conseller del rei Carles I d'Anjou, abat del monestir de Lérins a l'illa Saint-Honorat i després a l'Abadia de Montecassino, càrrec que ostentà fins a la seva mort el 1282. Presumiblement, el Papa Climent IV el nomenà cardenal en algun moment indeterminat del seu pontificat (1265-1268), i amb aquesta dignitat oficià com a ablegat a França a la guerra contra els albigesos i a Constantinoble per signar una aliança contra els sarraïns. Tanmateix, alguns historiadors eclesiàstics neguen la seva condició cardenalícia, apuntant que no se'l menciona com a tal als documents de l'època. Deixà escrites diverses obres de temàtica religiosa que foren molt estimades en el seu temps:
* Speculum monachorum ordinis divi Benedicti
* Commentarium in regulam sancti Benedicti
* Bernardi abbatis Cassinensis Expositio in regulam sancti Benedicti, et Epistola ad Hildegardum
* Collationum, beneficiorum et officiorum Montis Cassini regestum unum
* Inquisitionum, juium et bonorum in castris et vellis Montis Cassini regestum alterum
# Bodi

Un bodi o cos és una peça de roba cenyida, generalment interior, que cobreix el tronc fins a l'engonal, amb mànigues o sense i que es corda per sota. Generalment s'usa com a roba interior, i en aquest cas el bodi substitueix el sostenidor i també les calces o tanga, però per exemple als anys 80 es van posar molt de moda les samarretes i camises femenines que, per bé que podien ser amples, també es tancaven a l'entrecuix, eren exteriors i es deien bodis.
També el porten alguns nadons, de vegades com a roba interior o d'altres sol, de vegades a manera d'una mena de pijama.
Un bodi no s'ha de confondre amb un mallot ni amb un cosset.

## Etimologia

El mot en català prové de l'anglès body, que significa "cos".

## Referències

* ↑ DCVB
* ↑ «Bodi». Gran Enciclopèdia Catalana. Barcelona: Grup Enciclopèdia Catalana.
# Bodianus diana

Bodianus diana és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba des del Mar Roig i Sud-àfrica fins a les Illes Marshall, Samoa i Japó.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lacepède, B. G. E. 1801. Histoire naturelle des poissons. Hist. Nat. Poiss. v. 3: i-lxvi + 1-558, Pls. 1-34.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bettegney-Saint-Brice

Bettegney-Saint-Brice és un municipi francès, situat al departament dels Vosges i a la regió del Gran Est. L'any 2007 tenia 125 habitants.

## Demografia
### Població

El 2007 la població de fet de Bettegney-Saint-Brice era de 125 persones. Hi havia 48 famílies, de les quals 16 eren unipersonals (8 homes vivint sols i 8 dones vivint soles), 8 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

Tots els 45 habitatges que hi havia el 2007 eren l'habitatge principal de la família. Tots els 45 habitatges eren cases. Dels 45 habitatges principals, 38 estaven ocupats pels seus propietaris, 2 estaven llogats i ocupats pels llogaters i 5 estaven cedits a títol gratuït; 6 tenien tres cambres, 6 en tenien quatre i 33 en tenien cinc o més. 33 habitatges disposaven pel capbaix d'una plaça de pàrquing. A 16 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bettegney-Saint-Brice el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 4 |
| 8 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 8 | 30 a 34 | 16 |
| 8 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 8 |
| 0 | 5 a 9 | 0 |
| 12 | 0 a 4 | 8 |

## Economia

El 2007 la població en edat de treballar era de 70 persones, 48 eren actives i 22 eren inactives. De les 48 persones actives 43 estaven ocupades (23 homes i 20 dones) i 5 estaven aturades (5 homes). De les 22 persones inactives 6 estaven jubilades, 8 estaven estudiant i 8 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva, 1 d'una empresa de construcció i 1 d'una empresa d'hostatgeria i restauració.
Dels 2 establiments de servei als particulars que hi havia el 2009, 1 era un paleta i 1 restaurant.
L'any 2000 a Bettegney-Saint-Brice hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bettegney-Saint-Brice a l'INSEE.
* Évolution et structure de la population Fitxa amb el detall de dades de Bettegney-Saint-Brice a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bothriechis lateralis

Bothriechis lateralis és una espècie de serp verinosa de la subfamília dels crotalins que habita a les muntanyes de Costa Rica i en l'oest de Panamà.

## Referències

* ↑ Reptile Database
# Boisseron

Boisseron és un municipi occità del Llenguadoc situat al departament de l'Erau, a la regió d'Occitània.
Té un clima mediterrani, hi passen els rius Vidourle, la Bénovie, el Ribansol, la riera de Courchamp i dos rius més. La població compta amb un patrimoni natural destacable: un espai Natura 2000 ("el Vidourle") i quatre espais naturals d'interès ecològic, faunístic i florístic. Boisseron és una població rural amb 2.113 habitants l'any 2020, després d'haver experimentat un fort augment de la població des de 1962. Forma part de la zona d'atracció de Montpeller. Els seus habitants s'anomenen Boisseronnais o Boisseronnaises

## Referències

* ↑ Topònims occitans de l'Erau
* ↑ «Boisseron - Notice Communale». [Consulta: 24 juliol 2023].
* ↑ «Weather in Boisseron, Occitania, France | Tomorrow.io» (en anglès). [Consulta: 24 juliol 2023].
* ↑ «Populations légales 2020 − Ces données sont disponibles sur toutes les communes de France hors Mayotte | Insee». [Consulta: 31 juliol 2023].
# Brongniartieae

Brongniartieae és una tribu de plantes amb flors que pertany a la subfamília de les fabòidies dins de la família de les fabàcies. Aquesta tribu té quatre gèneres en Austràlia i dos gèneres tropicals en Amèrica.
Basant-se en dades morfològiques i moleculars s'ha establert la següent conclusió. Les anàlisis confirmen el monofiletisme de la tribu i demostra que el gènere americà Brongniartia està més estretament relacionat amb els gèneres australians que amb Harpalyce, l'altre gènere americà de la tribu. Hi ha proves que mostren que el gènere australià Plagiocarpus està relacionat amb Brongniartia. Per altra banda el gènere Templetonia és polifilètic. Templetonia biloba, T. incana i Lamprolobium formen un grup monofilètic. Les anàlisis també recolzen el reconeixement dels tres grups del gènere Hovea com a endèmics d'Austràlia.

## Gèneres

* Brongniartia
* Harpalyce

## Referències

* http://www.jstor.org/pss/3093981
* http://www.bioone.org/doi/abs/10.1043/0363-6445-26.3.557
# Boumaiz

Boumaiz (en àrab بومعيز, Būmaʿīz; en amazic ⴱⵓⵎⵄⵉⵣ) és una comuna rural de la província de Sidi Slimane, a la regió de Rabat-Salé-Kenitra, al Marroc. Segons el cens de 2014 tenia una població total de 19.684 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Biron

«Biron» té aquests significats:
* Toponímia:
** Biron (Charente Marítim), municipi al departament del Charente Marítim (regió de Nova Aquitània, França)
** Biron (Dordonya), municipi al departament de la Dordonya (Nova Aquitània)
** Biron (Pirineus Atlàntics), municipi al departament dels Pirineus Atlàntics (Nova Aquitània)
** Biron (Wisconsin), població dels Estats Units a l'estat de Wisconsin
** Hôtel Biron, hôtel particulier a la Rue de Varenne de París, construït el 1728 per l'arquitecte Jean Aubert
** Lacapelle-Biron, municipi al departament d'Òlt i Garona (regió de Nova Aquitània)
* Biografies:
** Ernst Johann von Biron (1690 - 1772), duc de Curlàndia i Semigàlia i regent de l'Imperi Rus
** Peter von Biron (Mitau, 1724 - Gellenau, Alemanya, 1800), darrer duc de Curlàndia
# Bouhouda

Bouhouda (en àrab بوهودة, Būhūda; en amazic ⴱⵓⵀⵓⴷⴰ) és una comuna rural de la província de Taounate, a la regió de Fes-Meknès, al Marroc. Segons el cens de 2014 tenia una població total de 26.236 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bouhey

Bouhey és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 41 habitants.

## Demografia
### Població

El 2007 la població de fet de Bouhey era de 41 persones. Hi havia 23 famílies, de les quals 8 eren unipersonals (4 homes vivint sols i 4 dones vivint soles), 11 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 23 eren l'habitatge principal de la família, 10 eren segones residències i 6 estaven desocupats. 38 eren cases i 1 era un apartament. Dels 23 habitatges principals, 19 estaven ocupats pels seus propietaris i 4 estaven llogats i ocupats pels llogaters; 3 tenien dues cambres, 10 en tenien tres, 1 en tenia quatre i 8 en tenien cinc o més. 14 habitatges disposaven pel capbaix d'una plaça de pàrquing. A 13 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bouhey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 8 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 23 persones, 18 eren actives i 5 eren inactives. De les 18 persones actives 17 estaven ocupades (9 homes i 8 dones) i 1 aturada (1 dona i 1 dona). De les 5 persones inactives 3 estaven jubilades i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Bouhey hi havia 3 explotacions agrícoles que ocupaven un total de 153 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Bouhey a l'INSEE.
* Évolution et structure de la population Fitxa amb el detall de dades de Bouhey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Caenicenses

Els caenicenses eren un poble gal o potser lígur de la Gàl·lia Narbonesa que Plini el Vell diu que vivien en un oppidum latinum. S'ha suggerit que s'hauria de corregir el nom de caenicenses que dona Plini per caenienses.
Se situava vora el riu Caenus, que Claudi Ptolemeu diu que es trobava entre la boca del Roine i Massàlia. No es pot precisar quin riu era aquest. Se l'ha identificat amb l'Ais, que desemboca a l'Estany de Bèrra, o amb algun altre rierol que també desemboca en aquell llac.

## Referències

* ↑ Long, George. «Caenicences». Dictionary of Greek and Roman Geography (1854). William Smith. [Consulta: 23 febrer 2021].
# Bovianum

Bovianum (grec antic: Βοΐανόν, o Βουΐανον) va ser una ciutat del Samni, al centre del país, a la vora de les fonts del riu Tifernos i rodejada de muntanyes. Segons Titus Livi era capital de la tribu samnita dels Pentris. i una ciutat poderosa i rica.
No va jugar gairebé cap paper en les guerres entre romans i samnites, ni tanmateix a la segona que es va lliurar en bona part al territori dels pentris. L'any 314 aC els cònsols romans Marc Peteli Libó Visol i Gai Sulpici Llong la van assetjar sense èxit, però la va conquerir tres anys després, el 311 aC, Gai Juni Bubulc Brut, que hi va fer un botí més gran que a cap altra ciutat samnita. Sembla que els romans la van abandonar, ja que l'any 305 aC la van tornar a ocupar, però el 298 aC, en començar la tercera guerra samnita, ja l'havien tornat a evacuar i el cònsol Gneu Fulvi Màxim Centumal la va ocupar per tercer cop.
A la Segona Guerra Púnica va ser un dels quarters generals dels romans, perquè estava ben situada des del punt de vista militar. Durant la guerra social era la principal ciutat de tota la regió, i va ser capital dels confederats i seu del seu consell general després de la caiguda de Corfinium. Sul·la la va ocupar a l'assalt, però va caure de seguit en mans del general marsi Quint Pompedi Siló abans d'acabar la guerra, i va ser l'escenari del darrer triomf confederat. En la devastació que va seguir a la guerra, la ciutat de Bovianum va ser destruïda i despoblada.
Juli Cèsar hi va establir una colònia, segurament anomenada Bovianum Undecumanorum, formada pels veterans de la Legió XI. Plini el Vell parla de dues colònies: Colònia Bovianum vetus et alterum cognomine Undecumanorum. Ambdues colònies es devien fusionar amb el temps i en els segles següents només es parla d'una colònia Bovianum que era un municipi amb un senat local i altres magistratures.
Un terratrèmol la va destruir al segle ix. S'han descobert restes de l'antiga ciutat. L'actual Bojano és propera al lloc de l'antiga ciutat. Theodor Mommsen situa Bovianum Undecumanorum a Bojano però pensa que Bovianum Vetus era a l'actual Pietrabbondante, prop d'Agnone, uns 30 km al nord, on s'han trobat les restes d'una antiga ciutat.

## Referències

* ↑ Titus Livi. Ab Urbe Condita, IX, 31
* ↑ Smith, William (ed.). «Bovianum». Dictionary of Greek and Roman Geography (1854). [Consulta: 28 octubre 2022].
# Bover de Fila de São Miguel

El Bover de Fila de São Miguel és una raça de gos bover autòctona de Portugal, concretament de les illes Açores.
La raça es desenvolupa a l'illa de São Miguel, almenys des del segle xvi. Gos pastor de bestiar boví (bover) de caràcter difícil, la seva rusticitat el converteix en un bon exemple de gos guardià.

## Enllaços externs

* American Temperament Test Society, Cão de Fila de São Miguel results Arxivat 2009-02-03 a Wayback Machine.
* Portuguese Kennel Club
* Clube do Cão de Fila de São Miguel, el club de cria de Portugal
* Informations about the Cão Fila de São Miguel
# Braulio Vázquez Benítez

Braulio Vázquez Benítez (Pontevedra, 14 de març de 1972) és un exfutbolista i entrenador gallec. Com a jugador, ocupava la posició de davanter.

## Trajectòria esportiva

Es va formar a les categories inferiors del Deportivo de La Corunya, però tan sols hi jugaria dos partits amb el primer equip, a la campanya 95/96.
La seua campanya més destacada va ser la 98/99, a les files del CP Mérida, amb 38 partits i 6 gols. Però va ser en Segona B i inferiors on més va aparèixer el davanter gallec, militant en equips com Zamora CF, Novelda CF, CE Castelló, Alacant CF, CD Lugo o Bergantiños.
Després de penjar les botes, va dirigir el Soneira i el Laracha, de les territorials gallegues. L'agost del 2008 va recalar al València CF com un dels diversos secretaris tècnics del club valencià.

## Enllaços externs

* Fitxa de Braulio
* Braulio fitxa com secretari tècnic del València
# Boban Babunski

Boban Babunski (En macedoni: Бобан Бабунски) (Skopje, Macedònia del Nord, 5 de maig del 1968) és un entrenador i exjugador de futbol macedoni. El seu fill gran, David Babunski, juga al filial del FC Barcelona, mentre que el més petit, Dorian Babunski, juga al del Reial Madrid.

## Carrera professional
### Com a jugador

Boban Babunski va començar la seva carrera futbolística jugant a l'equip de la seva ciutat, el FK Vardar, destacant en la posició de defensa. Al cap de dues temporades, el jugador macedoni va marxar a Bulgària per jugar a les files del CSKA Sofia.
Més endavant, Babunski va jugar a Catalunya, concretament a les files de la desapareguda UE Lleida, llavors consolidat a la Segona Divisió espanyola. A Lleida hi va passar dues temporades, que seria el mateix temps que passaria, posteriorment, al Japó, jugant al Gamba Osaka.
L'any 2001, Boban Babunski es va retirar professionalment, després d'haver jugat en diversos equips sense gaire regularitat, com ara l'AEK Atenes, el CD Logroñés i el Chemnitzer FC. Va marxar d'Alemanya el desembre del 2000 per jugar al FK Rabotnički, on es va retirar.
Pel que fa a les seleccions, va arribar a jugar en dues ocasions amb la selecció de futbol de Iugoslàvia el 1991 i, posteriorment, va jugar 23 partits en set anys amb la llavors recent formada selecció de futbol de Macedònia, arribant a marcar un gol.

### Com a entrenador

Babunski ca començar la seva etapa professional com a entrenador desenvolupant tasques d'assistència al llavors seleccionador nacional de Macedònia Slobodan Santrač. Quan aquest va dimitir del càrrec, el 23 d'agost del 2005, Babunski va ser nomenat director interí, però el 17 de febrer de l'any següent, Srečko Katanec va ocupar el càrrec de manera permanent.
El 23 de juliol del 2009, Babunski es va fer càrrec del FK Rabotnički, de la Primera Divisió macedònia, proclamant-se campió de la Copa macedònia la primera temporada. Quatre anys més tard, va tornar a la selecció nacional per fer-se càrrec de la Selecció macedònia de futbol sub-21.

## Referències

* ↑ http://www.footballdatabase.eu/football.joueurs.boban.babunski.31363.es.html
* ↑ http://www.bdfutbol.com/es/j/j6451.html
* ↑ http://delcespedalbanco.blogspot.com.es/2011/02/boban-babunski-editar.html
# Bobadilla del Campo

Bobadilla del Campo és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 446 | 417 | 393 | 385 |